ગઇ કાલે મોડી સાંજથી ઉનામાં ભરપૂર ચોમાસું જમ્યું હતું અને વરસાદ બરાબર ખાબક્યો હતો તેના પરિણામે સનખડા, સામતેર અને ધોકડવામાંથી પસાર થતી રાવલ નદીમાં ઘોડાપૂર આવ્યાં હતાં. જેના કારણે રાવલ ડેમનાં દરવાજા ખોલાતા અન્ય એક શાહી નદીમાં પૂર આવ્યું હતું. પરિણામે ગીરગઢડાનાં નગડીયા, ફાટસર, ઇંટવાયા, ખીલાવડ સહિતનાં ગામો કલાકો સુધી સંપર્ક વિહોણા બન્યાં હતાં. ડેમનાં નિચાણવાળા વિસ્તારોનાં ગામોને એલર્ટ કરવા સૂચના અપાઈ હતી. ઉનામાં ગઈ કાલથી આજ સવાર સુધીમાં પાચેક ઇંચ જેટલો વરસાદ નોંધાયો છે.